หุ้น15พ.ย.ปิดบวก0.69จุด
หุ้น15พ.ย.ปิดบวก 0.69 จุด เพิ่มขึ้น 984.97 จุด มูลค่าซื้อขาย 25,018.34 ล้านบาท
30 ต.ค. 2565

หุ้น15พ.ย.ปิดบวก 0.69 จุด เพิ่มขึ้น 984.97 จุด มูลค่าซื้อขาย 25,018.34ล้านบาท




ดัชนีหุ้นวันที่ 15 พ.ย.ปิดที่ 984.97 จุด เพิ่มขึ้น 0.69 จุด (+0.07%) แตะระดับสูงสุด 994.35 จุด และต่ำสุด 982.97จุด มูลค่าการซื้อขาย 25,018.34ล้านบาท
นายปริญทร์ กิจจาทรพิทักษ์ ผู้อำนวยการฝ่ายวิเคราะห์หลักทรัพย์ บล.เคทีบี (ประเทศไทย) เปิดเผยว่า การเคลื่อนไหวของดัชนีหุ้นไทยวันนี้ค่อนข้างแกว่งตัวผันผวนค่อนข้างแรง เนื่องจากเมื่อดัชนีปรับเพิ่มขึ้นเข้าใกล้ระดับ 1,000 จุด ก็จะเจอแรงเทขายทำกำไรระยะสั้น
แต่อย่างไรก็ตาม ดัชนีก็เคลื่อนไหวเป็นไปในทิศทางเดียวกันตลาดหุ้นต่างประเทศที่ส่วนใหญ่ปิดอยู่ในแดนลบ เพราะยังกังวลบปัญหาวิกฤติหนี้ยุโรปที่เป็นตัวกดดันการลงทุนเป็นระยะๆ แม้ช่วงหลังสถานการณ์จะเริ่มดีขึ้นก็ตาม
สำหรับแนวโน้มดัชนีหุ้นวันพรุ่งนี้ (16 พ.ย.) มองว่า ดัชนียังคงแกว่งตัวผันผวนต่อเนื่อง ซึ่งหากดัชนีเข้าใกล้ระดับ 1,000 จุดจะเจอแรงเทขายทำกำไรระยะสั้นอีกรอบ จนกว่าจะมีปัจจัยบวกเชิงพื้นฐานเข้ามาผลักดันให้ดัชนีปรับบวกได้อย่างแข็งแกร่งจนยืนเหนือ 1,000 จุดได้อีกครั้ง ประกอบกับนักลงทุนยังต้องติดตามแนวทางการแก้วิกฤติหนี้ยุโรป และสถานการณ์น้ำท่วมในประเทศต่อเนื่อง
ทั้งนี้ ประเมินกรอบเคลื่อนไหวที่แนวรับ 975 จุด และแนวต้านที่ 995 จุด ส่วนกลยุทธ์ แนะนำเทขายเมื่อดัชนีเพิ่มขึ้น และรอซื้อเมื่ออ่อนตัว
หลักทรัพย์ที่มีมูลค่าการซื้อขายสูงสุด 5 อันดับ ได้แก่PTTGC  มูลค่าการซื้อขาย 3,841 ล้านบาท ปิด  67.00 บาท เพิ่มขึ้น 1.50 บาท (+2.29%)    JAS         มูลค่าการซื้อขาย 1,523 ล้านบาท ปิด  1.97 บาท เพิ่มขึ้น 0.08 บาท (+4.23%)    KBANK  มูลค่าการซื้อขาย 1,136 ล้านบาท ปิด  117.50 บาท ลดลง 2.00 บาท (-1.67%)    PTT         มูลค่าการซื้อขาย 1,074 ล้านบาท ปิด  303.00 บาท ลดลง 1.00 บาท (-0.33 %)   SCB  มูลค่าการซื้อขาย  910 ล้านบาท ปิด 110.00 บาท ลดลง 1.00 บาท (-0.90%)